Public procurement notice: Voluntary Ex Ante Transparency Notice
Published: 2020-12-18
Buyer: Danish Defence Acquisition and Logistics Organization
Country: DK
Contract type: Supplies
Procedure: Negotiated without a prior call for competition
CPV classification: 32570000 | 35112000: Rescue and emergency equipment
Estimated value: 6200000 DKK
Award criteria: Lowest price
EU fund: ESF

Technical requirements: Indgåelse af aftale med FURONO Danmark A/S vedrørende kommunikations- og radarudstyr til Kystredningens køretøjer.
Forsvarsministeriets Materiel- og Indkøbsstyrelse har behov for at indgå en aftale med FURUNO Danmark A/S vedrørende køb af kommunikations- og radarudstyr til brug for udrustning af 12 kommende køretøjer til kystredningstjenesten samt et yderligere kommende køretøj, som udgør Søværnskommandoens bidrag til FRONTEX. Anskaffelsen ønskes gennemført ved denne leverandør, idet dette udstyr af tekniske grunde og af årsager, der vedrører beskyttelsen af enerettigheder, kun kan leveres af FURUNO Danmark A/S som en samlet pakkeløsning.
Denne bekendtgørelse med henblik på frivillig forudgående gennemsigtighed er offentliggjort, idet Forsvarsministeriets Materiel- og Indkøbsstyrelse (FMI) ønsker at foretage en direkte tildeling af ordre om levering af kommunikations- og radarudstyr direkte til FURUONO Danmark A/S uden udbud.
Det er nødvendigt at anskaffe udstyret til brug for udrustningen af henholdsvis 12 kommende køretøjer til kystredningstjenesten samt 1 yderligere køretøj, som udgør Søværnskommandoens bidrag til FRONTEX.
Det er FMI’s vurdering, at aftalen kan indgås uden udbud i henhold til udbudslovens § 80, stk. 3, da betingelserne for, at FMI kan anvende udbud med forhandling uden forudgående offentliggørelse af en udbudsbekendtgørelse, er opfyldt. Denne vurdering er særligt baseret på, at anskaffelsen alene kan ind købes hos FURONO Danmark A/S som følge af tekniske årsager og / eller eksklusive rettigheder.
Vurderingen er endvidere baseret på det forhold, at Søværnet og Luftvåbnet bruger FURUNO-udstyr, og det er en nødvendig forudsætning for succesfuld gennemførelse af redningsaktioner, at kystredningstjenestens udstyr kan kommunikere umiddelbart og uhindret med skibe og redningshelikoptere. Endelig er vurderingen ligeledes baseret på, at kystredningstjenestens nuværende redningskøretøjer ligeledes er udrustet med FURUNO-udstyr, og at idet disse bemandes af frivilligt personel, er det nødvendigt af hen syn til kystredningstjenestens sikre udførelse af opgaverne, at det til rådighed værende personel umiddelbart kan betjene eftersøgningsudstyr i alle køretøjer.
FMI agter på denne baggrund af indgå kontrakt med FURUNO Danmark A/S. Kontrakten vil ikke blive indgået før udløbet af 10 kalenderdage regnet fra dagen efter den dag, hvor denne bekendtgørelse er offentliggjort.
Datoen angivet i bekendtgørelsens pkt. V.2.1) er datoen for beslutningen om at tildele kontrakten direkte og ikke datoen for kontraktens indgåelse. Kontrakten vil ikke blive underskrevet før udløbet af en periode på 10 dage fra offentliggørelse af denne bekendtgørelse jf. yderligere pkt. V1.4.3).
Forsvarsministeriets Materiel- og Indkøbsstyrelse følger proceduren i Klagenævnslovens § 4 (lovbekendtgørelse nr. 593 af 2.6.2016 om Klagenævnet for Udbud, tilgængelig på www.retsinformation.dk). Kontrakten vil ikke blive indgået før efter udløbet af 10 kalenderdage regnet fra dagen efter den dag, hvor bekendtgørelse er offentliggjort jf. klagenævnslovens § 4,stk. 1, nr. 2.
I henhold til klagenævnslovens § 7, stk. 3 skal en klage over, at ordregiveren i strid med udbudsreglerne har indgået en kontrakt uden forudgående offentliggørelse af en udbudsbekendtgørelse i Den Europæiske Unions Tidende, i tilfælde hvor en ordregiver har fulgt proceduren i § 4, være indgivet til Klagenævnet for Udbud inden 30 dage kalenderdage regnet fra dagen efter den dag, hvor ordregiveren har offentliggjort en bekendtgørelse den Europæiske Unions Tidende om, at ordregiveren har indgået en kontrakt, forudsat at bekendtgørelsen indeholder begrundelsen for ordregivers beslutning om at tildele kontrakten uden forudgående offentliggørelse af en udbudsbekendtgørelse i den Europæiske Unions Tidende. Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i den periode på 10 kalenderdage, som er fastsat i § 4, stk. 1, nr. 2. I tilfælde, hvor klagen ikke er indgivet i den nævnte periode, skal klageren tillige angive, hvorvidt der begæres opsættende virkning jf. § 12, st. 1.
Klagenævnet for Udbuds egen vejledning om klager er tilgængelig på hjemmesiden angivet i pkt. VI.4.1).


Winner: FURUNO Danmark A/S
Award value: 6200000